
PROLOG 


fânta noastră Biserică pe bună dreptate a preluat de la si- 

nagoga iudeilor Psaltirea ca "început și mijloc și sfârșit” al 
rugăciunilor noastre, după cum spune Sfântul loan Gură de Aur. Dar 
și în cadrul vieţii monahale cântarea lui David deține un loc principal. 

Sfântul Nicodim Aghioritul spune că Psalmii se cântau încă din 
vechime, căci ei constituiau întreaga slujbă a Bisericii înainte de a se 
alcătui troparele și canoanele de către Sfinţii Cântăreți. Şi Sfântul loan 
Gură de Aur spune: Toţi creștinii din vechime știau Psaltirea pe de rost 
și o cântau, fiind atrași de dulceaţa cântării":. Desigur, Psalmii dau 
roade mai îmbelșugate creștinilor care îi citesc ca pe o rugăciune. 

Citirea deasă a Psalmilor îl umple pe om de Har dumnezeiesc și 
îi aduce schimbarea cea bună. Sfântul Vasile cel Mare spune: "Duhul 
cel Sfânt... ce face? Unește dogmele cu dulceața cântării, ca odată cu 
aceasta să primim pe nesimţite și folosul cuvintelor de învățătură”»*. 

Primul alcătuitor de cântări și dascăl de muzică a fost Iubal, 
din primele generaţii ale lui Adam**. De atunci mulți din cei ce laudă 
pe Dumnezeu I-au cântat și, până astăzi, își ridică mintea la Ceruri. 
Psaltirea este o carte de rugăciuni minunată și fără de asemănare. Ea 
este totodată poezie, istorie, viață duhovnicească, inițiere în teologie, 
hrană a sufletului de toate zilele, toate acestea făcându-l purtător de 
foc dumnezeiesc pe cel care o citește. 

Este firesc ca Psaltirea, desfătarea din totdeauna a credin- 
cioșilor, să cutremure adâncurile sufletelor celor care împărtășesc 
spusa Sfântului loan Gură de Aur că “mai degrabă se va stinge soarele, 
decât cuvintele lui David să fie date uitării'****. Este cunoscut faptul că 
Psalmii erau cântați, citiți sau șoptiți potrivit împrejurărilor, după 
cunoscutul obicei al iudeilor. 

Odată Avva Filimon a fost întrebat: "De ce, părinte, mai mult 
decât toată Sfânta Scriptură te îndulcești de Psaltire?”. lar acesta a 


* Sfântul Nicodim Aghioritul, Tâlcuirea la cei 150 de Psalmi”, Ortodoxos Kipseli, 
tom , p. 34. 

** Sfântul Vasile cel Mare, Omilie la Psalmul 1, PS.B., vol.17, p.183. 

*** Pac. 4, 2]. 

*** Sfântul loan Gură de Aur, "Al doilea cuvânt despre pocăință”. 


răspuns: "Îţi spun, fiule, că aşa de mult a întipărit Dumnezeu puterea 
Psalmilor în smeritul meu suflet, precum oarecând în Proorocul David, 
încât nu mă pot despărţi de dulceața feluritelor vederi din ei, căci 
cuprind toată Sfânta Scriptură”. 

Cea mai mare parte a închinătorilor, clerici şi mireni, care vin în 
Sfânta noastră mănăstire şi participă la Sfintele Slujbe, ne cer stăruitor 
să le oferim înregistrări cu Psalmi, dar și o carte cu toți Psalmii puși pe 
note, pentru că după Chinonic cântăm uneori Psalmi sau stihuri din 
Psalmi, potrivit cu sărbătoarea pe care o prăznuim. Aceasta o facem și 
în timpul Sfintei Împărtășiri, care de obicei durează destul de mult. 

ficeastă lucrare, numită "Psaltirion”, este roadă a experienţei 
părinților din obștea noastră. 

huzica bizantină pătrunde în inimile oamenilor, împărtășind 
într-un mod expresiv noime dumnezeiești și trăiri duhovnicești. 
Psalmii, chiar și numai prin melodia lor te înalță la Ceruri, căci puțini 
sunt cei care înțeleg puterea cuvintelor lor. 

Plădăjduim că prin cântarea Psalmilor mulți vor afla mângâiere, 
pace, putere în ispite, boli și amărăciuni, alţii vor fi îndemnați la 
pocăință și jertfire pentru Hristos, iar alții vor învăţa să vorbească cu 
Dumnezeu, să devină robi liberi ai Lui, luptători curajoși în arena 
vieții, care să-L "biruiască”, 

dlcătuirea cărții și punerea Psalmilor pe note s-a făcut de către 
leromonahul Grigorie din mănăstirea noastră. 


Arhim. Emilian 
Egumenul Sfintei Mănăstiri Simonos Petras 
Duminica după Naşterea Domnului, 
în care se face şi pomenirea Proorocului David. 
Anul 1991 


INTRODYCERE 


fântul Vasile cel Mare, în Cuvântul său așezat înaintea 

Omiliilor la Psalmi, după ce mai întâi descrie folosul 
conținutului acestei cărți sfinte din Vechiul Testament și arată 
scopul "învelirii” cuvintelor profetice în melodie, încheie cu o 
minunată adâncire teologică în simbolismul ascuns în acest organ 
muzical, care acompania psalmodia acestor imne și care a 
împrumutat numele său atât acestor cântări, cât și cărţii care le 
cuprinde (Psalmi și Psaltire): "Toate sunt strânse, ca într-o mare și 
obștească vistierie, în Cartea Psalmilor, pe care Proorocul a 
armonizat-o cu organul muzical numit psaltire, deși există multe 
instrumente muzicale. După părerea mea, Proorocul, inspirat de 
Duhul, a arătat harul cel de sus care răsună în psaltire, pentru că 
dintre toate instrumentele muzicale numai psaltirea își are cauza 
sunetelor în părțile de sus ale ei. La chitară şi la liră arama răsună 
dedesubtul locului unde pana atinge coarda; psaltirea însă își are 
cauza ritmurilor armonioase în partea de sus ca și noi să căutăm a 
cugeta cele de sus și să nu ne pogorâm la patimile trupului din 
pricina dulceţii melodiei. Socot însă că Proorocul prin construcția 
acestui instrument muzical ne-a arătat în chip adânc și înţelept și 
aceea că oamenii care au sufletele bine constituite și armonioase, se 
urcă ușor la cele de sus”. 

Biserica Ortodoxă nu folosește organe muzicale în cultul ei, 
nici chiar această psaltire a Împăratului și Proorocului David. Şi 
aceasta nu pentru că disprețuiește, în chip maniheic, lucrurile 
materiale și realizările minţii omenești, ci pentru că le ierarhizează și 
nu "cinstește mai mult materia neînsuflețită supusă omului, decât 
chipul lui Dumnezeu" (Sinodul VI ecumenic, Canonul 101). Și nu va 
înceta să-L binecuvinteze (pe Dumnezeu) în cântare de psaltire, 
după proorocie (Is. 38, 20).. Pentru ea însă psaltire este Cartea 
Psalmilor, iar instrument muzical întocmit de Dumnezeu este omul 
mișcat de Duhul cel Sfânt, organul aducător de pace, care Îl slăveşte 
pe Dumnezeu în duhul şi trupul său, templul Duhului Sfânt (1 Cor. 6, 
19-20). Așa cum Psalmii au fost scriși prin insuflarea Duhului Sfânt, 
tot astfel și limba cea mișcată de Duhul a Bisericii cântă și 


psalmodiază mărețiile și slava lui Dumnezeu. Organul muzical 
neînsuflețit făcut de mână omenească al cultului umbros al 
templului, al literei legii, a dat locul adevărului Noului Testament, 
psaltirii însuflețite și nefăcute de mână, limbii cântătoare a fiilor lui 
Dumnezeu. Psaltire a devenit însăși Biserica în care felurimea 
sunetelor și a glasurilor compune armonia. Poporul lui Dumnezeu 
este psaltirea vie cu multe coarde a Dumnezeului celui viu, nu formă 
și închipuire, ci desăvârșirea formei în cultul viu al Harului. - 

De altfel Duhul cel Sfânt a iconomisit ca sfințita Carte a 
Psalmilor să unească într-o psalmodie comună pe vechiul și noul 
Israil şi pe toți din toată lumea care cheamă numele lui Hristos 
de-a lungul veacurilor și a generațiilor, începând de la întemeierea 
Bisericii până în zilele noastre și până la sfârșitul veacurilor. Este o 
adevărată psaltire cu "zece strune” (Ps. 32, 2; 91, 3; 143,9) și cu dulce 
glas în slăvirea lui Dumnezeu săvârșită de către întreaga făptură 
cuvântătoare, prin Domnul nostru lisus Hristos și în Duhul Sfânt. 

Psalmii îmbrăcaţi în melodie armonioasă și înveselitoare au 
constituit, precum era și firesc, centrul cultului dumnezeiesc al 
Bisericii Ortodoxe. Sub diferite rânduieli liturgice și psaltice, Psalmii 
constituie nu numai scheletul, ci și carnea trupului ei. Ei sunt cântați 
la rând sau la alegere la toate Slujbele Sfinte ca antifoane și catisme, 
polielee și laude, prochimene și chinonice, și influențează direct 
toate textele liturgice, rugăciunile și troparele. 

Cvoluţia liturgică, dezvoltarea  imnografiei,  nepăstrarea 
tipicelor mănăstirești în bisericile de enorie, chiar și neputința 
dascălilor de a ajuta plinătatea Bisericii, în perioade de decădere, de a 
înțelege frecventele locuri greu de înțeles din Psalmi și de a se adânci 
în noimele lor duhovnicești și teologice, toate acestea au făcut ca 
Psalmii să-și piardă locul lor principal în slujbele Bisericii. Și astfel 
cântarea Psalmilor s-a transformat în citire, cum ar fi Psalmul 
vecerniei, Catismele, Psalmii Utreniei, Psalmii de la Ceasuri, de la 
Pavecerniţă, de la Miezonoptică etc, iar stihurile lor au fost prescur- 
tate, cum ar fi la Prochimene, Antifoane, iar la enorii la Psalmii 
Vecerniei și la Laudele Utreniei. De altfel, noile tendinţe apărute în 
muzica bisericească au dat întâietate numai executării tehnice a 
cântării, aceasta venind în detrimentul înțelegerii textului din 
Psalmi, care în esenţă a fost neglijat, așa cum s-a întâmplat cu Chino- 


nicele și Aliluia. 

Căutarea modurilor de restabilire a Psalmilor în locul lor litur- 
gic de mai înainte nu constituie o gândire învechită și o alipire 
romantică de tradiții depășite, ci dimpotrivă, aceasta este o 
întoarcere la vechea tradiţie a Părinților și la modelele sfinte și 
nestricăcioase ale practicii noastre liturgice, pe care a creat-o, în care 
a trăit și din care s-a hrănit Biserica timp de o mie cinci sute de ani. 
De aceea cu bucurie și nădejdi bune trebuie să fie întâmpinată 
prezenta strădanie, care prin diferite forme muzicale tradiționale, 
urmăreşte să "căptușească" nu numai stihuri, ci Psalmi întregi, 
readucând astfel psaltirea duhovnicească în cultul şi în viața zilnică a 
Bisericii. 

Faptul că multe dintre aceste compoziții muzicale nu au 
corespondență directă cu nevoile concrete ale practicii liturgice 
contemporane, nu are o deosebită importanţă. Și aceasta pentru că 
scopul acestei cărți nu este numai acoperirea unor nevoi liturgice, 
sau crearea, cu alte cuvinte, a unei cărți muzicale paraliturgice, pe 
lângă multele care există, ci și deschiderea drumului pentru intrarea 
din nou a Psalmilor în viaţa credincioșilor prin cântarea acestora. Dar 
melodia acestor cântări nu este un scop în sine, ci un mijloc 
tradiţional și un "vehicol" potrivit pentru aducerea noimelor sfinte 
ale Psalmilor la poporul lui Dumnezeu, spre slava Lui și spre zidirea 
Bisericii Sale. "Pentru aceasta, dar, ni s-au alcătuit aceste melodii 
armonioase ale Psalmilor, pentru ca celor care sunt copii cu vârsta 
sau cei care sunt cu totul tineri cu purtarea să li se pară că ei cântă, 
dar de fapt ei să-și instruiască sufletul. Că nu a plecat de la biserică 
cineva din cei mulţi și trândavi păstrând cu ușurință în minte vreo 
poruncă apostolică sau profetică, dar cuvintele Psalmilor le cântă și 
acasă și le fredonează și în piaţă. Dacă unul din cei care se sălbăticesc 
cumplit din pricina mâniei intră în biserică, ei bine, când începe să se 
cânte Psalmul, atunci, datorită melodiei, pleacă din biserică cu 
sălbăticia sufletului potolită” (Sfântul Vasile cel Mare, Omilie la 
Psalmul întâi). 

loan M. Fundulis 
Profesor de Liturgică 
Ia Universitatea din Tesalonic 


PROIsOG 
ISA EDIȚIA ROMÂNEASCĂ 


fânta noastră Mănăstire Simonos Petras, cunoscând locul de 

căpetenie pe care îl ocupă în viața monahilor Psaltirea 
Proorocului și Împăratului David şi supunându-se rugăminților 
multor închinători iubitori de muzică psaltică, a publicat în 1991 un 
volum de Psalmi cu titlul Psaltirionul puși pe note de Ieromonahul 
Grigorie, compozitor și cântăreț din Mănăstirea noastră, și care se 
cântă de obicei la diferite momente din cadrul Sfintelor Slujbe ale 
Bisericii noastre. 

Răsunetul deosebit pe care l-a avut această carte de muzică 
psaltică, așa cum dovedesc reeditările ei, nu s-a oprit numai la 
cântăreții de limbă greacă. Cântările scurte și pline de vioiciune care 
redau atât de bine înaltele trăiri duhovnicești ale cântărețului 
prooroc și împărat, i-au mișcat și pe părinții din Obștea 
Preacuviosului Părinte leromonah Ștefan, care se nevoiesc în Schitul 
Sfântul Dimitrie - Lacu al Mănăstirii Sfântul Pavel din Sfântul Munte 
și care cu aproape patru ani în urmă ne-au cerut binecuvântarea să 
editeze aceste cântări în limba română. 

Preţuind strădania părinţilor din acest Schit aghiorit pentru 
înviorarea și răspândirea muzicii bizantine tradiționale la 
binecredinciosul popor român și dorind să contribuim și noi cât de 
puţin, dăruim cu bucurie binecuvântarea pentru această editare. 
Credem că într-acest chip se va răspândi încă și mai mult în 
înfloritoarea Biserică Ortodoxă Română această minunată desfătare a 
creștinilor evlavioși și poate, încă și mai mulți credincioși vor fi 
îndemnați la pocăință, vor afla odihnă și veselie, își vor simţi corzile 
cele lăuntrice ale sufletului lor vibrând de dumnezeiasca 
dragoste, vor înălța cântări de laudă către „măreția slavei sfințeniei 
Domnului” (Ps. 144, 5) și se vor apropia astfel mai mult de Dumnezeu. 


Felicităm din inimă iubita obște a Chiliei « Buna - Vestire » 
din Schitul Lacu și mai ales pe Preacuviosul Ierodiacon loan pentru: 
iubitoarea şi ostenitoarea strădanie a potrivirii în limba română a 
cântărilor din Psaltirion şi pe Preacuviosul leromonah Ștefan pentru 
editarea integrală a prezentului volum, care va îmbogăți tradiția 
muzicală românească cu cântări ce se cântă astăzi în Sfântul Munte. 
Ne rugăm cu căldură ca Domnul nostru, cu mijlocirile Sfântului 
slăvitului Prooroc David, să dăruiască din belșug acestei obşti Har şi 
sfințire şi să umple inimile cântăreților de dumnezeiască îndulcire și 
duhovnicească veselie „ca întru toate să se slăvească Preacinstitul și 
de mare cuviință Numele Domnului în vecii vecilor. Arnin”. 


Arhimandritul Elisei 
Starețul Sfintei Mănăstiri Simonos Petras 

În continuare: Stihurile primelor trei eclogarii 
ale glasului întâi, pagina 307 ş.u. 

În continuare: Stihurile de la eclogaria a doua 
a Paştilor, pagina 432. 

